Yuliya Timoşenko - Ukrayna siyasətinin Janna D'Arkı [Video]
Prezidentliyə namizəd Yuliya Timoşenko nüfuzlu siyasi fiqur olsa da, təhlilçilərin fikrincə, insanların şüurunda onun haqda inqilabdan əvvəl mövcud imic hələ də güclü olaraq qalır
May ayında Ukraynada prezident seçkisində əsas namizədlərdən biri keçmiş baş naziri Yuliya Timoşenkodur. Tanınmış siyasi fiqur olsa da, təhlilçilərin böyük hissəsi insanların şüurunda onun haqda inqilabdan əvvəl yaranmış obrazın hələ də güclü olduğunu bildirir. Keçmiş Baş nazir Yuliya Timoşenko fevral ayında böyük siyasi meydana qayıtdı. Vəzifəsindən sui-istifadə ilə bağlı ittihamlar əsasında həbs edilmiş Timoşenko 2011-ci ildən xəstəxanada nəzarət altında saxlanırdı. Onun əlil arabasında Meydana gəlişi alqışlarla qarşılansa da, bəziləri buna əks münasibət göstərirdi. Londonda  araşdırma mərkəzində təhlilçi Orisiya Lutseviç: Yuliya Timoşenko 2004-cü ildə Narıncı inqilab dövründə mərkəzi fiqurlardan biri idi və prezident Viktor Yuşşenko tərəfindən baş nazir təyin edilmişdi. Lakin bu alyansın sonradan dağılması Viktor Yanukoviçin prezidentliyinə yol açmışdı. Müşahidəçilərin fikrincə, Timoşenko bu keçmişi təmizləməyə və Ukraynanın ən nüfuzlu siyasi fiqurlarından biri kimi öz güclü cəhətlərini önə çəkməyə çalışır. Bu yaxınlarda mətbuat konfransında danışan Yuliya Timoşenko Rusiyanın ilhaq etdiyi Krımı geri almaq uğrunda mübarizə aparacağını deyib. Orisya Lutseviç deyir ki, Yuliya Timoşenko belə yeni Ukraynanın lideri olmaq üçün imicini dəyişməyə çalışır. Son günlər rusiyapərəst silahlı qruplar Ukraynanın şərqindəki şəhərlərdə hökumət binalarına hücum edib. Rusiya Ukrayna ilə sərhəddə öz qüvvələrini cəmləşdirib. Timoşenko prezident Vladimir Putinə qarşı çətin oyundan danışır, lakin Henri Cekson Cəmiyyətində təhlilçi Endrü Foksall uzun müddət üçün bunun Ukraynaya köməyi olmayacağını deyir. Yuliya Timoşenko Avropa tərəfdarı siyasətçidir və Ukraynann Qərbə inteqrasiyasına güclü dəstək verir. Lakin təhlilçilər ölkənin parçalanmaq həddinə olduğu biz zaman onun birləşdirici fiqur ola bilməyəcəyindən ehtiyat edir.